बता दें, गले के कैंसर से पीड़ित होने की बात सामने आने के बाद पिछले साल उनकी कई सर्जरी की गई थी। उन्हें हाल में दिल का दौरा पड़ा था और उनकी तबीयत बिगड़ने के कारण उन्हें वेंटिलेटर पर रखा गया था। इसके बाद उनकी बेटी मरियम ने ट्वीट किया था, ''हम विमान में थे जब अम्मी को अचानक दिल का दौरा पड़ा। वह आईसीयू में हैं और तब से ही वेंटिलेटर पर हैं।'' अपने पिता के साथ लंदन पहुंची मरियम ने शुभचिंतकों से अपनी मां के लिए दुआएं करने का अनुरोध किया था।